Matkaraportti Tukholma, Karolinska fellowship

Sain STY:ltä matka-apurahan Karolinskan fellowship pestiä varten (2500e), jonka käytin kokonaisuudessaan asumiskustannuksiin Tukholmassa.

Karolinskan fellowship pesti sijoittui aikavälille 6.1.-31.3.2017. Karolinskassa olin sijoitettuna Solnan traumayksikköön, johon on keskitetty koko Tukholman alueen monivammojen hoito sekä vaativampi ortopedia erityisesti lantiomurtumien osalta. Päiväohjelmani alkoi monivammakierrolla, joka on strukturoitu ortopedis-anestesiologis-yleiskirurginen yhteiskierto. Siinä käydään läpi kaikkien edellisen vuorokauden aikana taloon tulleiden monivammapotilaiden kuvantamistutkimukset sekä käydään katsomassa potilaita TEHO- ja traumaosastoilla. Kierron jälkeen olin yleensä assistenttina leikkaussalissa lantio- tai rankamurtumissa.

Tutustuin vierailun aikana myös kokonaisvaltaisesti Karolinskan monivammapotilaan hoitopolkuun ja tarkoituksena on tuoda siitä parhaat palat TAYSiin traumapotilaiden hoidon suunniteluun soveltuvin osin. Fellowship pesti oli kokonaisuudessaan erittäin antoisa ja kiitän STYtä apurahan saamisesta.

Piia Suomalainen